পিটার বার্জ
পিটার জন পার্নেল বার্জ (; জন্ম: ১৭ মে, ১৯৩২ - মৃত্যু: ৫ অক্টোবর, ২০০১) কুইন্সল্যান্ডের ব্রিসবেনের ক্যাঙ্গারু পয়েন্ট এলাকায় জন্মগ্রহণকারী বিখ্যাত অস্ট্রেলীয় আন্তর্জাতিক ক্রিকেট তারকা ছিলেন। ১৯৫৫ থেকে ১৯৬৬ সময়কালে অস্ট্রেলিয়া ক্রিকেট দলের অন্যতম সদস্য ছিলেন তিনি। ঘরোয়া প্রথম-শ্রেণীর অস্ট্রেলীয় ক্রিকেটে কুইন্সল্যান্ডের প্রতিনিধিত্ব করেছেন। দলে তিনি মূলতঃ ডানহাতি ব্যাটসম্যান হিসেবে খেলতেন। এছাড়াও, ডানহাতে মিডিয়াম বোলিংয়ে পারদর্শীতা দেখিয়েছেন পিটার বার্জ।
চার্লস ব্যানারম্যান
১৮৮৭ সাল থেকে ১৯০২ সালের সময়কালে ব্যানারম্যান অস্ট্রেলিয়ায় ১২ টেস্ট ম্যাচে আম্পায়ারিত্ব করেন। ২৮ থেকে ৩১ জানুয়ারি, ১৮৮৭ তারিখে সিডনি ক্রিকেট গ্রাউন্ডে অনুষ্ঠিত অস্ট্রেলিয়া-ইংল্যান্ডের মধ্যকার টেস্ট খেলায় আম্পায়ারের দায়িত্ব পালন করেন। তাঁর সাথে ছিলেন একমাত্র টেস্ট ম্যাচে আম্পায়ারের দায়িত্ব পালনকারী হেনরি রলিনসন। ১৯০১-০২ মৌসুমে ব্যানারম্যান তাঁর সর্বশেষ টেস্ট ম্যাচে আম্পায়ারের দায়িত্বে ছিলেন। মেলবোর্নে অনুষ্ঠিত নীচু স্কোরের ঐ খেলায় অস্ট্রেলিয়া ৩২ রানে জয়ী হয়েছিল। একই সাথে তাঁর সঙ্গী ছিলেন প্রথম আম্পায়ার হিসেবে দায়িত্বপালনরত বব ক্রোকেট। দুই খেলায় আনুষ্ঠানিকভাবে দায়িত্ব পালন করলেও খেলোয়াড় হিসেবে তাঁর ভাই ছিলেন আলিক। চার ইনিংসে আলিক করেছিলেন মাত্র ২৩ রান।